CELEX: 52008PC0646
Language: el
Date: 2008-10-15
Title: Πρόταση Απόφαση του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 73 της Ευρωμεσογειακής Συμφωνίας Σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του κράτους του Ισραήλ αφετέρου

Σημαντική ανακοίνωση νομικού περιεχομένου

|

52008PC0646

Πρόταση Απόφαση του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 73 της Ευρωμεσογειακής Συμφωνίας Σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του κράτους του Ισραήλ αφετέρου  /* COM/2008/0646 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 15.10.2008COM(2008) 646 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 73 της Ευρωμεσογειακής Συμφωνίας Σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του κράτους του Ισραήλ αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1.  Η συμφωνία σύνδεσης αποτελεί το νομικό πλαίσιο που διέπει τις διμερείς σχέσεις μεταξύ της Ευρωπαϊκής ένωσης και του Ισραήλ.2.  Η συμφωνία σύνδεσης προβλέπει στο άρθρο 73 τη συγκρότηση των αναγκαίων για την εφαρμογή της οργάνων. Μετά την κατάρτιση και την έγκριση του σχεδίου δράσης ΕΕ-Ισραήλ στο πλαίσιο της Ευρωπαϊκής Πολιτικής Γειτονίας, δημιουργήθηκαν δέκα υποεπιτροπές για να ασχοληθούν με την αυξανόμενη τεχνική πολυπλοκότητα των θιγόμενων θεμάτων.3.  Το Ισραήλ εξέφρασε την επιθυμία του για την ενίσχυση της συνεργασίας σε διαφόρους τομείς που καλύπτονται από τις διατάξεις της συμφωνίας σύνδεσης στο 7ο Συμβούλιο Σύνδεσης ΕΕ-Ισραήλ, τον Μάρτιο του 2007. Σύμφωνα με τη δήλωση της ΕΕ επ’ευκαιρία του 8ου Συμβουλίου Σύνδεσης ΕΕ-Ισραήλ, τον Ιούνιο του 2008, η περαιτέρω εξέλιξη των σχέσεων ΕΕ-Ισραήλ πρέπει να εξεταστεί «στο πλαίσιο του ευρέος φάσματος των κοινών συμφερόντων και στόχων μας».4.  Η ΕΕ δήλωσε ακόμη ότι «ανταποκρινόμενη στην κοινή μας επιθυμία να αναβαθμίσουμε τις διμερείς σχέσεις, η Ευρωπαϊκή Ένωση επιδιώκει να ενισχύσει βαθμιαία τη συνεργασία τόσο σε πολιτικό επίπεδο όσο και σε διάφορους σχετικούς τομείς, σύμφωνα με το κοινό μας συμφέρον». Η ενίσχυση του πολιτικού διαλόγου ΕΕ-Ισραήλ περιλαμβάνει «τη συγκρότηση μιας υποεπιτροπής, πλήρως επιφορτισμένης με τα δικαιώματα του ανθρώπου, στη θέση της άτυπης ομάδας εργασίας για τα δικαιώματα του ανθρώπου».5.  Λαμβάνοντας υπόψη τα ανωτέρω, η Ευρωπαϊκή Επιτροπή προτείνει στο Συμβούλιο τη δημιουργία μιας νέας υποεπιτροπής που θα προστεθεί στις ήδη υπάρχουσες για να συμβάλει στην εφαρμογή της συμφωνίας σύνδεσης και του σχεδίου δράσης της Ευρωπαϊκής Πολιτικής Γειτονίας.6.  Η προτεινόμενη επιτροπή θα έχει τίτλο: Δικαιώματα του ανθρώπου.7.  Όσον αφορά την οργάνωσή της, την προεδρία της υποεπιτροπής θα ασκεί η Επιτροπή σύμφωνα με την απόφαση του Συμβουλίου της 25ης Μαρτίου 2002. Σε περίπτωση που αυτό το θέμα συζήτησης δεν υπάγεται στην κοινοτική αρμοδιότητα, την προεδρία της υποεπιτροπής θα ασκεί εκπρόσωπος του Συμβουλίου που θα εκφράζει επίσης τη θέση των κρατών μελών. Στην περίπτωση αυτή, η Επιτροπή θα συμμετέχει πλήρως στις προπαρασκευαστικές εργασίες, καθώς και στον καθορισμό των στόχων που θα επιδιωχθούν κατά τις συνεδριάσεις της υποεπιτροπής.8.  Ο στόχος και τα θέματα που θα καλύπτονται από την υποεπιτροπή, καθώς και η διαδικασία εφαρμογής περιέχονται στον εσωτερικό κανονισμό που επισυνάπτεται.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 73 της Ευρωμεσογειακής Συμφωνίας Σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και του κράτους του Ισραήλ αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 300 παράγραφος 2 δεύτερο εδάφιο,την πρόταση της Επιτροπής[1],Εκτιμώντας τα ακόλουθα:(1) Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του κράτους του Ισραήλ, αφετέρου, υπεγράφη στις 20 Νοεμβρίου 1995 και τέθηκε σε ισχύ την 1η Ιουνίου 2000,(2) Το άρθρο 73 της εν λόγω συμφωνίας προβλέπει τη σύσταση ομάδων εργασίας ή οργάνων (εφεξής υποεπιτροπές) που απαιτούνται για την εφαρμογή της συμφωνίας,ΑΠΟΦΑΣΙΖΕΙ:Άρθρο μόνοΗ θέση που πρέπει να λάβει η Κοινότητα στο πλαίσιο του Συμβουλίου Σύνδεσης που συστάθηκε δυνάμει της ευρωμεσογειακής συμφωνίας η οποία συνήφθη μεταξύ των Ευρωπαϊκών Κοινοτήτων και των κρατών μελών τους, αφενός, και του κράτους του Ισραήλ, αφετέρου, όσον αφορά την εφαρμογή του άρθρου 73 της εν λόγω συμφωνίας, αντιστοιχεί στο σχέδιο απόφασης του Συμβουλίου Σύνδεσης που προσαρτάται στην παρούσα απόφαση.Η υποεπιτροπή προεδρεύεται από εκπρόσωπο της Ευρωπαϊκής Επιτροπής εξ ονόματος της Ευρωπαϊκής Κοινότητας και των κρατών μελών της. Τα κράτη μέλη ενημερώνονται σχετικά και έχουν το δικαίωμα να συμμετέχουν στις συνεδριάσεις των εν λόγω υποεπιτροπών.Εκπρόσωπος της προεδρίας του Συμβουλίου εκφράζει τη θέση της ΕΕ επί των θεμάτων που υπάγονται στους τίτλους V και VI της συνθήκης για την Ευρωπαϊκή Ένωση. Η Επιτροπή συμμετέχει πλήρως στις προπαρασκευαστικές εργασίες και στον καθορισμό των στόχων των συνεδριάσεων των υποεπιτροπών.Βρυξέλλες, […]Για το ΣυμβούλιοΟ Πρόεδρος […]ΣχέδιοΑΠΟΦΑΣΗ ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΙΣΡΑΗΛΓια τη σύσταση μιας υποεπιτροπής για τα δικαιώματα του ανθρώπου στο πλαίσιο της Επιτροπής ΣύνδεσηςΤο Συμβούλιο Σύνδεσης ΕΕ-Ισραήλ,Έχοντας υπόψη:Την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του κράτους του Ισραήλ, αφετέρου,Εκτιμώντας τα ακόλουθα:(1) Το άρθρο 73 της συμφωνίας προβλέπει τη σύσταση ομάδων εργασίας ή οργάνων (εφεξής υποεπιτροπές) που απαιτούνται για την εφαρμογή της συμφωνίας,ΑΠΟΦΑΣΙΖΕΙ:Άρθρο μόνοΣυγκροτείται, στο πλαίσιο της Επιτροπής Σύνδεσης ΕΕ-Ισραήλ, η υποεπιτροπή που περιλαμβάνεται στο παράρτημα 1 και θεσπίζεται ο εσωτερικός κανονισμός της εν λόγω υποεπιτροπής που εμφαίνεται στο παράρτημα 2.Η υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η προαναφερόμενη υποεπιτροπή δεν είναι αρμόδια για τη λήψη αποφάσεων.Η Επιτροπή Σύνδεσης λαμβάνει κάθε άλλο αναγκαίο μέτρο για να εξασφαλίσει την ορθή λειτουργία της και ενημερώνει σχετικά το Συμβούλιο Σύνδεσης.Το Συμβούλιο Σύνδεσης μπορεί να αποφασίσει να συστήσει άλλες υποεπιτροπές ή ομάδες ή να καταργήσει υπάρχουσες υποεπιτροπές ή ομάδες.Η παρούσα απόφαση αρχίζει να ισχύει κατά την ημέρα της έγκρισής της.Βρυξέλλες, […]Για το Συμβούλιο ΣύνδεσηςΠΑΡΑΡΤΗΜΑ IΣΥΜΦΩΝΙΑ ΣΥΝΔΕΣΗΣ ΕΕ-ΙΣΡΑΗΛΥΠΟΕΠΙΤΡΟΠΗ ΥΠΑΓ ΟΜΕΝΗ ΣΤΗΝ ΕΠΙΤΡΟΠΗ ΣΥΝΔΕΣΗΣ(11) Δικαιώματα του ανθρώπουΠΑΡΑΡΤΗΜΑ IIΕσωτερικός κανονισμόςΥποεπιτροπή ΕΕ-Ισραήλ αριθ. 11Δικαιώματα του ανθρώπου1. Σύνθεση και προεδρίαΗ υποεπιτροπή απαρτίζεται από εκπροσώπους της Ευρωπαϊκής Κοινότητας και των κρατών μελών της, καθώς και από εκπροσώπους της κυβέρνησης του Ισραήλ. Η προεδρία ασκείται εναλλάξ από τα δύο μέρη. Κάθε πλευρά διορίζει ένα πρόεδρο. Τα κράτη μέλη ενημερώνονται και προσκαλούνται στις συνεδριάσεις της υποεπιτροπής.2. ΡόλοςΗ υποεπιτροπή αποτελεί βήμα συζήτησης, διαβούλευσης και αξιολόγησης, λειτουργεί δε υπό την εποπτεία και καθοδήγηση της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις, έχει ωστόσο δικαίωμα να υποβάλλει προτάσεις στην Επιτροπή Σύνδεσης.3. ΑντικείμενοΗ υποεπιτροπή συζητά την εφαρμογή της συμφωνίας σύνδεσης και του σχεδίου δράσης για την ευρωπαϊκή πολιτική γειτονίας στους τομείς που απαριθμούνται παρακάτω και αξιολογεί την πρόοδο που έχει σημειωθεί όσον αφορά τους στόχους και τις δράσεις που έχουν προσδιοριστεί και συμφωνηθεί στο σχέδιο δράσης. Εξετάζει επίσης, εφόσον χρειάζεται, το θέμα της συνεργασίας στον τομέα της δημόσιας διοίκησης. Η υποεπιτροπή εξετάζει προβλήματα που τυχόν ανακύπτουν στους τομείς που αναφέρονται στη συνέχεια, προτείνει δε τα πιθανά μέτρα για την αντιμετώπισή τους.- Δημοκρατία,- Δικαιώματα του ανθρώπου,- Θεμελιώδεις ελευθερίες,- Καταπολέμηση του αντισημιτισμού,- Καταπολέμηση του ρατσισμού και της ξενοφοβίας, καθώς και των διακρίσεων.Ο ανωτέρω κατάλογος δεν είναι εξαντλητικός και η Επιτροπή Σύνδεσης μπορεί να προσθέσει και άλλα θέματα. Όταν τα θέματα που προαναφέρθηκαν συζητούνται και στο πλαίσιο της υποεπιτροπής για τον πολιτικό διάλογο και τη συνεργασία, η υποεπιτροπή για τα δικαιώματα του ανθρώπου επικεντρώνεται στην πτυχή που αφορά τα δικαιώματα του ανθρώπου και το διεθνές ανθρωπιστικό δίκαιο των αντίστοιχων μερών του σχεδίου δράσης της ευρωπαϊκής πολιτικής γειτονίας, με ιδιαίτερη έμφαση στα εθνικά/εσωτερικά θέματα του Ισραήλ και της ΕΕ. Επίσης μπορούν να θιγούν μεμονωμένες περιπτώσεις, εφόσον το ζητήσει ένα από τα δύο μέρη.Η υποεπιτροπή μπορεί να εξετάζει θέματα που αφορούν ένα ή περισσότερους τομείς ή και το σύνολο των προαναφερόμενων τομέων.4. ΓραμματείαΈνας εκπρόσωπος της Ευρωπαϊκής Επιτροπής και ένας εκπρόσωπος της κυβέρνησης του Ισραήλ ασκούν από κοινού τα καθήκοντα μόνιμου γραμματέα της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς. Οι γραμματείς είναι υπεύθυνοι για την προπαρασκευή των συνεδριάσεων της υποεπιτροπής, καθώς και για τον καθορισμό της ημερομηνίας και της ημερήσιας διάταξης.5. ΣυνεδριάσειςΗ υποεπιτροπή συνεδριάζει κάθε φορά που το απαιτούν οι περιστάσεις και καταρχήν τουλάχιστον μία φορά ετησίως. Συνεδρίαση μπορεί να συγκληθεί κατόπιν αιτήσεως του προέδρου ενός από τα μέρη, η οποία διαβιβάζεται στον αρμόδιο γραμματέα, ο οποίος την διαβιβάζει στο άλλο μέρος. Μόλις λάβει αίτηση για συνεδρίαση της υποεπιτροπής, ο γραμματέας του άλλου μέρους απαντά εντός δεκαπέντε εργάσιμων ημερών. Εάν είναι δυνατόν, και εφόσον συμφωνούν τα δύο μέρη, οι συνεδριάσεις πολλών υποεπιτροπών μπορούν να συγκεντρωθούν σε διάστημα λίγων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση εντός βραχύτερης προθεσμίας, υπό τον όρο ότι συμφωνούν τα δύο μέρη. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον αρμόδιο γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλέσει στις συνεδριάσεις της εμπειρογνώμονες, προκειμένου να της παράσχουν τις συγκεκριμένες αιτούμενες πληροφορίες.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη των συνεδριάσεων της υποεπιτροπής υποβάλλονται στους γραμματείς της.Για κάθε συνεδρίαση καταρτίζεται προσωρινή ημερήσια διάταξη από τον πρόεδρο. Η ημερήσια διάταξη διαβιβάζεται από τον αρμόδιο γραμματέα στον ομόλογό του, το αργότερο δέκα ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία, για την εγγραφή των οποίων έχει υποβληθεί αίτημα στους γραμματείς το αργότερο δεκαπέντε ημέρες πριν από την έναρξη της συνεδρίασης. Τα έγγραφα αναφοράς πρέπει να έχουν παραληφθεί και από τα δύο μέρη τουλάχιστον επτά ημέρες πριν από τη συνεδρίαση. Οι εν λόγω προθεσμίες μπορούν να συντομευθούν, σε περίπτωση επείγοντος θέματος. εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή κατά την έναρξη κάθε συνεδρίασης.7. ΠρακτικάΣυντάσσονται πρακτικά, τα οποία εγκρίνονται μετά από κάθε συνεδρίαση, από τους δύο γραμματείς. Αντίγραφο των πρακτικών, στο οποίο περιλαμβάνονται οι προτάσεις και οι συστάσεις της υποεπιτροπής διαβιβάζεται από τους γραμματείς της υποεπιτροπής στους γραμματείς και στον πρόεδρο της Επιτροπής Σύνδεσης.8. ΔημοσιότηταΟι συνεδριάσεις της υποεπιτροπής δεν είναι δημόσιες, εκτός εάν ληφθεί διαφορετική απόφαση, τα δε πρακτικά των συνεδριάσεων είναι εμπιστευτικά.ΔΗΜΟΣΙΟΝΟΜΙΚΟ ΔΕΛΤΙΟ |ΗΜΕΡΟΜΗΝΙΑ: |1. | ΚΟΝΔΥΛΙΟ: | ΠΙΣΤΩΣΕΙΣ: |2. | ΤΙΤΛΟΣ: Θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 73 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του κράτους του Ισραήλ, αφετέρου |3. | ΝΟΜΙΚΗ ΒΑΣΗ: Άρθρο 73 της συμφωνίας σύνδεσης ΕΕ-Ισραήλ |4. | ΣΤΟΧΟΙ ΤΟΥ ΜΕΤΡΟΥ: Σύσταση μιας υποεπιτροπής |5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΠΕΡΙΟΔΟΣ 12 ΜΗΝΩΝ (εκατ. ευρώ) | ΤΡΕΧΟΝ ΟΙΚΟΝΟΜΙΚΟ ΕΤΟΣ 2008 (εκατ. ευρώ) | ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2009 (εκατ. ευρώ) |5.0 | ΔΑΠΑΝΕΣ ΠΟΥ ΒΑΡΥΝΟΥΝ - ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) - ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ - ΑΛΛΟΥΣ ΤΟΜΕΙΣ | Άνευ αντικειμένου | Άνευ αντικειμένου | Άνευ αντικειμένου |5.1 | ΕΣΟΔΑ - ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΔΑΣΜΟΙ) - ΣΤΟ ΕΘΝΙΚΟ ΕΠΙΠΕΔΟ | Άνευ αντικειμένου | Άνευ αντικειμένου | Άνευ αντικειμένου |5.0.1 | ΠΡΟΒΛΕΨΕΙΣ ΔΑΠΑΝΩΝ | - | - | - | - |5.1.1 | ΠΡΟΒΛΕΨΕΙΣ ΕΣΟΔΩΝ | - | - | - | - |5.2 | ΤΡΟΠΟΣ ΥΠΟΛΟΓΙΣΜΟΥ: |6.0 | ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΠΙΣΤΩΣΕΩΝ ΕΓΓΕΓΡΑΜΜΕΝΩΝ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ |6.1 | ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΜΕΤΑΦΟΡΑΣ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ |6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΟΧΙ |6.3 | ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΟΧΙ |ΠΑΡΑΤΗΡΗΣΕΙΣ: Οι συνεδριάσεις της υποεπιτροπής πραγματοποιούνται στις Βρυξέλλες και στην Ιερουσαλήμ. Όταν οι συνεδριάσεις πραγματοποιούνται στο Ισραήλ, το κονδύλιο «Αποστολές» καλύπτει τις δαπάνες των συμμετεχόντων. |[1] ΕΕ C , , σ. .